
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης του οικισμού Κιλκίς του δήμου Κιλκίς 

(ν. Κιλκίς) και τροποποίηση του ρυμοτομικού σχεδίου του ίδιου δή¬ 
μου στα όρια σύνδεσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α'), 
όπως τροποποιήθηκε με το Ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των του Ταμείου Νομικών» (ΦΕΚ 4/Α') και ειδικότερα τα άρθρα 6 
(παρ. 1, 4, 5 και 6) και 7 (παρ. 1, 2 και 4). 

2. Τις διατάξεις του Ν.Δ/τος της 17.7.1923 «περί σχεδίων πόλεων 
κ.λπ.», όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3, 9 και 70. 

3. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α') και ειδικότερα τα άρθρα 6 (παρ. 1), 7, 8 και 9, 
όπως τροποποιήθηκαν με το άρθρο 13 του Ν. 1647/1986 «Οργανι¬ 
σμός Κτηματολογίου και Χαρτογραφήσεων Ελλάδας (ΟΚΧΕ)» (ΦΕΚ 

141/Α'). 

4. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α') και ειδικότερα το άρθρο 23 παράγρ. 1. 

5. Την υπ’ αρ. 39446/1589/16.6.1985 απόφαση του Υπουργού 
Χωροταξίας, Οικισμού και Περιβάλλοντος «Έγκριση Γενικού Πολεοδο- 
μικού Σχεδίου δήμου Κιλκίς (ν. Κιλκίς)» (ΦΕΚ 318/Δ/ 
10.7.1985). 

6. Την υπ’ αριθ. 26387/1148/1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων «Χαρα¬ 
κτηρισμός ως πυκνοδομημένων τμημάτων του οικισμού Κιλκίς του δή¬ 
μου Κιλκίς (Ν. Κιλκίς). 

7. Τα υπ’ αριθ. ΕΠΑ 389/2.12.1985 και ΕΠΑ 182/26.6.1987 
έγγραφα της Νομαρχίας Κιλκίς, Τμήμα Πολεοδομίας και Πολεοδομι¬ 
κών Εφαρμογών προς το δήμο Κιλκίς για τήρηση της νόμιμης διαδικα¬ 
σίας και ότι η προθεσμία του άρθρου 30 παράγρ. 3 του π. Δ/τος 76/85 
«Κωδικοποίηση σε ενιαίο κείμενο νόμου» (ΦΕΚ 27/Α) για την τροπο¬ 
ποίηση του σχεδίου πέρασε άπρακτη. 

8. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας,Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

9. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

10. Την υπ’ αριθ. 135/1986 γνωμοδότηση του δημοτικού συμβου¬ 
λίου Κιλκίς. 


11. Τις υπ’ αριθ. 18/9.12.1987 και 14/10.12.87 γνωμοδοτήσεις 
του Συμβουλίου Χωροταξίας, Οικισμού και Περιβάλλοντος νομού Κιλ¬ 
κίς. 

12. Την υπ’ αριθ. 258/1988 γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται: α) Το Πολεοδομικό σχέδιο του οικισμού Κιλκίς του δή¬ 
μου Κιλκίς (ν. Κιλκίς) με τον καθορισμό οικοδομήσιμων χώρων, οδών, 
πεζοδρόμων, κοινοχρήστων χώρων, χώρων παιδικού σταθμού, περιφε¬ 
ρειακού ιατρείου, στάθμευσης αυτοκινήτων, γυμνασίου - λυκείου, τεχνι¬ 
κής σχολής, αθλητικών εγκαταστάσεων, χώρου νηπιαγωγείου, βιβλιο¬ 
θήκης, πνευματικού κέντρου, πλατείας, παιδικής χαράς, ιερού ναού, 
διοίκησης, πολιτιστικές λειτουργίες, σταθμού λεωφορείων, χώρου στρα¬ 
τιωτικής μονάδας. 

β) Η τροποποίηση του εγκεκριμένου ρυμοτομικού σχεδίου στα όρια 
σύνδεσής του με την παραπάνω περιοχή με τη μετατόπιση των ρυμοτο¬ 
μικών και οικοδομικών γραμμών και τον καθορισμό πεζοδρόμων, όπως 
οι ρυθμίσεις αυτές φαίνονται στα δέκα (10) συνημμένα χρωματισμένα 
πρωτότυπα διαγράμματα σε κλίμακα 1:1000, που θεωρήθηκαν από 
τον Προϊστάμενο της Διεύθυνσης Τοπογραφικών Εφαρμογών με την υπ’ 
αριθ. 33039/1613/1988 πράξη του και που συνοπτικά τους αντίτυπα 
δημοσιεύονται με το παρόν διάταγμα. 

Άρθρο 2 

Εγκρίνεται όπως διατυπώνεται στα επόμενα άρθρα ο πολεοδομικός 
κανονισμός της περιοχής της οποίας εγκρίνεται το πολεοδομικό σχέδιο 
με την παράγραφο α του άρθρου 1 του παρόντος. 

Άρθρο 3 

Στους οικοδομήσιμους χώρους της παραπάνω περιοχής επιτρέπονται 
οι χρήσεις γενικής κατοικίας, όπως προσδιορίζονται με το άρθρο 5 του 
π.δ/τος 81/1980 (ΦΕΚ 27/Α). 

Άρθρο 4 

Στο πρόσωπο των οικοπέδων οικοδομημένων ή μη που βρίσκονται α) 
στην περιοχή της οποίας εγκρίνεται το σχέδιο με το άρθρο 1 παράγρ. α 
του παρόντος επιβάλλεται προκήπιο πλάτους τεσσάρων (4), πέντε (5) 
και δέκα (10) μέτρων και β) στην περιοχή της οποίας τροποποιείται το 
σχέδιο με το άρθρο 1 παράγρ. β του παρόντος επιβάλλεται προκήπιο 
πλάτους μεταβλητού από 0 έως δεκατρία (13) μέτρα, όπως φαίνεται 
στα ίδια διαγράμματα. 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης καθορίζονται ως εξής: 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα τα οικόπεδα εφόσον α) έχουν κατά τη δημοσίευση 
του παρόντος διατάγματος: 










1810 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


Ελάχιστο πρόσωπο: δέκα (10) μέτρα 

Ελάχιστο εμβαδόν: διακόσια (200) τ.μ. 

β) προκύπτουν από την οριστική πράξη εφαρμογής της πολεοδομικής 
μελέτης ή προέρχονται από τις εισφορές σε γη σύμφωνα με το άρθρο 8 
του ν. 1337/1983 εφόσον έχουν: 

Ελάχιστο πρόσωπο: οκτώ (8) μέτρα 

Ελάχιστο εμβαδόν: εκατόν είκοσι (120) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον, α) μέσα 
στο οικοδομήσιμο τμήμα του οικοπέδου εγγράφεται κάτοψη κτιρίου με 
ελάχιστη επιφάνεια πενήντα (50) τ.μ. και ελάχιστη πλευρά πέντε (5) μέ¬ 
τρα και β) δεν δημιουργήθηκαν από κατάτμηση που έγινε κατά παρά¬ 
βαση των διατάξεων του από 31.12.1985 π.δ/τος «Καθορισμός Ζώ¬ 
νης Οικιστικού Ελέγχου κατωτάτου ορίου κατάτμησης και λοιπών 
όρων και περιορισμών δόμησης στην εκτός εγκεκριμένου σχεδίου και 
εκτός ορίων οικισμών προ του 1923 περιοχή του δήμου Κιλκίς (ν. Κιλ¬ 
κίς)» (ΦΕΚ 55/Δ/14.2.1986). 

ί' 4. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση της προηγουμένης παραγράφου 5 ορίζεται συντελε¬ 
στής δόμησης 1,4 για οικόπεδα εμβαδού μικρότερου των 150 τ.μ. εφό¬ 
σον η συνολική επιφάνεια ορόφων δεν υπερβαίνει τα 120 τ.μ. Η εξαί¬ 


ρεση αυτή έχει εφαρμογή μόνο σε οικόπεδα που έχουν προκύψει από κα¬ 
τάτμηση μέχρι της ΪΟ.3.1982 αφού αφαιρεθεί το εμβαδόν της εισφοράς 
σε γη σύμφωνά με το ν. 1337/1983. 

7. Το μέγιστο επιτρεπόμενο ύψος των κτιρίων ορίζεται: 

Για την αραιοδομημένη περιοχή: δεκαπέντε (15) μ. 

Γιά την πυκνοδομημένη περιοχή που προσδιορίζεται με την υπ’ αριθ. 
26387/1148/1988 απόφαση του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων: δέκα (10) μέτρα. 

Άρθρο 6 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 17 Ιουνίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΙΜΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

